Kimon amazir marokin

Li cmon amazir marokin, el kimon amazir marokin (e ç' lingaedje la ⵜⴰⵎⴰⵣⵉⵖⵜ ⵜⴰⵏⴰⵡⴰⵢⵜ, tamazirht tanawayt, u ⵜⴰⵎⴰⵣⵉⵖⵜ ⵜⴰⵎⵕⵕⵓⴽⵜ, tamazirht tamaṛṛoktcome sicrit cial), c' est ene rfondowe cogne di l' amazir, sicrît e-n alfabet tifinar et diswalpé pa l' IRCAM, èn institut oficir do Marok pol linwince et l' tuzance berbere.

C' est cisse cogne la do lingaedje k' est oficirmint ricnoxhowe dins l' mwaisse lwè do Marok (dispu les anêyes 2000).

Côde ISO 639-3: zghhttp://www-01.sil.org/iso639-3/documentation.asp?id=zgh (dispu li 21 di decimbe 2012)

 Aparexhance 
 dins l' acsegnmint 
On a cmincî a l' acsegnî dins les anêyes 2000, dins tote li stindeŷe do payis. Mins i manke co des professeurs. 
 dins l' administråcion 
Elle est eployeye dins les nos des administråcions (intiesses, pancwåte…), mins dandjreus nén come lingaedje d' atôtchance. 
 dins les scrijhaedjes veyåves di tertos 
 Plakes so les voyes 
Dispu 2015, gn a sacwants otovoyes k' ont totes leus plakes sicrîtes e cmon amazir:
 l' otovoye Bni-Mellal-Cazablanca (2015)
 l' otovoye El Djadida-Asfi (2016)
 el grand rigne di Rabat (2016)
 l' otovoye Rabat-Tandjî
 l' otovoye Rabat-Oujda

Egzimpes di plakes so l' otovoye Bni-Mellal-Cazablanca

Egzimpes di plakes so l' otovoye El Djadida-Asfi

Egzimpes di plakes grand rigne di Rabat

 Plakes so les intrêyes di scole u d' bastimints administratifs 

 Rujhes d' ortografeye 
 Categoreye des Cmons avou des scrijhas flotchreces
Sovint, dins li scrijha tifinar, gn a des ptitès u grossès flotches.

Gn a l' rujhe di scrire cwand i fåt les dmeyès cossounes ⵡ (w) et ⵢ (y), et nén les voyales ⵓ (o, ou) et ⵉ, u årvierdimint, veyanmint k' e-n alfabet arabe, c' est ene seule lete: «و» (w et o/ou) et «ي» (y et i).

On maxhe sovint li voyale indiferinne (chwa) ⴻ et l' mete pol voyale «o/ou» ⵓ.

Tot rcopiant li scrijha francès lete pa lete, on stitche des  «ⴻ» tot l' k' i gn a on «e» e francès.

On rcopeye les mots amazirs dizo les mots arabes, mot po mot, adon ki l' arabe si scrît di droete a hintche et l' amazir di hintche a droete.

Li fjheu d' plake ni cnoxhe gote les letes do tifinar, et mete si scrijha li cou å hôt. Ou adon, des grands caracteres estô des ptits.

 Alére 
  Ahmed Boukous, Revitalizing the amazigh language, IRCAM, Rabat, 2011, ISBN 978-9954-28-124-6 (egzistêye ossu e francès)
  Timo Benjamin Röttger, Stress and Intonation in Tashlhiyt Berber, Teze, Cologne, 2016, p. 40.


 Croejhete do cmon amazir marokin
 Prononçaedje do Cmon Amazir marokin
 (sol Wiccionaire walon)
 Mwaisse pådje do cmon amazir marokin
 Mots do cmon amazir marokin dedja studyîs e walon
 Sacwants mots walons ratournés e cmon amazir marokin


 Wikipedia e cmon amazir marokin
 Codjowoe IRCAM

 Sourdants 

Categoreye:Lingaedje amazir
Categoreye:Rifondaedje et linwe-ehåyaedje
Categoreye:Monde amazir